CELEX: 62008TN0565
Language: et
Date: 2008-12-17 00:00:00
Title: Kohtuasi T-565/08: 17. detsembril 2008 esitatud hagi — Corsica Ferries France versus komisjon

7.3.2009   
            
            
               ET
            
            
               Euroopa Liidu Teataja
            
            
               C 55/38
            
         17. detsembril 2008 esitatud hagi — Corsica Ferries France versus komisjon
   (Kohtuasi T-565/08)
   (2009/C 55/68)
   Kohtumenetluse keel: prantsuse
   Pooled
   
      Hageja: Corsica Ferries France SAS (Bastia, Prantsusmaa) (esindajad: advokaadid S. Rodrigues ja C. Bernard-Glanz)
   
      Kostja: Euroopa Ühenduste Komisjon
   Hageja nõuded
   
               —
            
            
               Tunnistada käesolev hagi vastuvõetavaks;
            
         
               —
            
            
               tühistada komisjoni 8. juuli 2008. aasta otsus ümberkorraldamisabi kohta, mida Prantsusmaa kavatseb anda Société National Maritime Corse-Méditerranée'le (SNCM);
            
         
               —
            
            
               mõista kõik kohtukulud välja kostjalt.
            
         Väited ja peamised argumendid
   Hageja palub tühistada komisjoni 8. juuli 2008. aasta otsus K(2008) 3182 (lõplik), milles komisjon kinnitas, et:
   
               —
            
            
               53,48 miljoni euro suurune hüvitis, mida Prantsuse Vabariik maksis Société National Maritime Corse-Méditerranée'le (edaspidi „SNCM”) avaliku teenuse osutamisega seotud kohustuste eest, kujutab endast ebaseaduslikku riigiabi, kuid see abi on kokkusobiv ühisturuga;
            
         
               —
            
            
               158 miljoni euro suurune SNCM'i negatiivne müügihind, 38,5 miljoni euro ulatuses töötajate sotsiaalmeetmete enda kanda võtmine Compagnie Générale Maritime et Financière'i (edaspidi „CGMF”) poolt ning CGMFi poolt SNCM'i ühine ja samaaegne rekapitaliseerimine 8,75 miljoni euro ulatuses ei kujuta endast riigiabi; ja
            
         
               —
            
            
               15,81 miljoni euro suurune ümberkorraldamisabi, mida Prantsuse Vabariik andis SNCM'ile, kujutab endast riigiabi, kuid see abi on kokkusobiv ühisturuga.
            
         Hagi põhjenduseks esitab hageja kaks väidet, et:
   
               —
            
            
               puudub põhjendus ning rikutud on hageja kaitseõigust ja õigust tõhusale kohtulikule kaitsele, kuivõrd liiga suur hulk andmeid ja teavet oli vaidlustatud otsusest kustutatud ning see ei võimalda hagejal mõista selle sisu, põhjendusi ja ulatust;
            
         
               —
            
            
               rikutud on EÜ artikleid 87 ja 88 ning nende rakenduseeskirju, eelkõige ühenduse suuniseid raskustes olevate äriühingute päästmiseks ja ümberkorraldamiseks antava riigiabi kohta, mis tuleneb sellest, et vääralt ja/või ebatäielikult on hinnatud 53,48 miljoni euro suurust kapitali sissemakset hüvitisena avaliku teenuse osutamise eest, SNCM'i müüki 158 miljoni euro suuruse negatiivse müügihinna eest, CGMF'i poolt tehtud 8,75 miljoni euro suurust kapitali sissemakset, sotsiaalmeetmeid 38,5 miljoni euro ulatuses ning 22,5 miljoni euro suurust ümberkorraldamisabi jääki.